Maak 'n knoop: Gooi dikwielspore vir Pionierskool | Netwerk24
Maak 'n knoop: Gooi dikwielspore vir Pionierskool
Worcester Toerisme begin vanjaar die "Word bewus van my"-bergfietswedren vir die Pionierskool op die dorp.
Die roete lei die fietsryers deur die voetheuwels van die Brandwachtberge, deur 'n wildreservaat en die Karoowoestyn Nasionale Botaniese Tuin.
Die Karoowoestyn Nasionale Botaniese Tuin op Worcester. Foto: Otto Schmidt
Die Pionierskool gaan self 'n paar fietsryers saam met onderwysers op tandemfietse by dié besonderse wedren hê. Hulle sal 'n "sagte" roete ry.
Daar sal ook 'n fietsrygroep van die Nasionale Instituut vir Dowes wees wat deelneem.
Benewens die wedren sal tien leerlinge van die Pionierskool se koor 'n kort sanguitvoering hou net voor die gelukstrekkings.
En die hoogtepunt van die dag? Al die fietsryers en besoekers gaan gevra word om saam te groet, gelyktydig en almal sal weet hoe.
Die groet is die saluut – die globale handgebaar waar jy jou regterarm, gebuig by die elmboog, opsteek, net bokant jou wenkbrou lig, en dan weer laat sak . . . "Ek sien jou, ek weet van jou, ek groet jou."